als_Latn dik_Latn sag_Latn
22 fakte shkencore të pabesueshme për shtatzëninë
Njeriu ka punuar vazhdimisht për të njohur trupin e tij dhe për të zbuluar përgjigje për fenomenet e pazakonta që ndodhin brenda tij. Që nga shtatzënitë e gjata te fëmijët shumëkilogramësh, njihuni me faktet shkencore të pabesueshme për shtatzëninë. Mund të habiteni se sa pak dini për shtatzëninë dhe lindjen e fëmijëve. Këto janë faktet e pabesueshme shkencore të cilat do t’ju lënë pa mend.
- Shtatzënia më e gjatë në botë ka zgjatur për një vit dhe dhjetë ditë, ose ndryshe 375 ditë.
- Lëngu amniotik përbëhet kryesisht nga urina. Deri në çastin kur bebja të jetë gati për të lindur, do të ketë konsumuar rreth gjysmë litri lëng amniotik në ditë.
- Shije të forta kalojnë përmes lëngut amniotik, që do të thotë se bebet mund të shijojnë çfarë ka ngrënë nëna e tyre. Ky mund të jetë edhe një ndikim në zakonet e tyre të të ngrënit.
- Gratë shtatzëna kanë nevojë për vetëm 300 kalori shtesë në një ditë. Kështu, nuk ka justifikim për të ngrënë sa për dy.
- Ka më shumë binjakë në Afrikën Qendrore sesa kudo tjetër në botë. Disa njerëz mendojnë se zhardhokët janë arsyeja, por nuk ka prova që e mbështesin këtë teori.
- Në botë, çdo 90 sekonda vdes një grua nga shtatzënia apo lindja e fëmijës. Sipas raportit tëAmnesty International rreth 350,000 femra vdesin çdo vit prej shtatzënisë ose lindjes dhe shumica e këtyre vdekjeve janë të parandalueshme.
- Gratë shtatzëna dhe ato që kujdesen për fëmijët që sapo kanë lindur, mund të prodhojnë qumësht automatikisht kur dëgjojnë të qarën e një fëmije.
- Ushqimi me qumësht gjiri nuk ka të bëjë aspak me përmasën e gjirit apo me thithën. Përmasa e gjoksit është e trashëguar dhe përcaktohet prej numrit të qelizave të yndyrës. Përmasa e gjinjve rritet gjatë shtatzënisë dhe prodhimit të qumështit të gjirit. Ushqimi me gji është një proces kërkesë-ofertë, pasi sa më shumë të ushqeni, aq më shumë do të prodhoni.
- Një 15-vjeçare mbeti shtatzënë pas një historie të çuditshme. Kjo vajzë nga Lesotho kishte lindur pa vaginë. Pasi ajo bëri seks oral dhe u plagos nga një thikë në stomak, çuditërisht rezultoi të kishte mbetur shtatzënë, mendohet prej spermës që depërtoi nëpërmjet traktit gastrointestinal.
- Është e vërtetë: nëse keni urth gjatë shtatzënisë, atëherë fëmija juaj ka shumë gjasa të lindë me flokë. Më në fund disa përgjigje!
- Fëmijët qajnë brenda barkut të nënës. Megjithatë lotët nuk kanë të bëjnë me mërzinë.
- Pas tremujorit të dytë, bebet fillojnë të urinojnë në mitër. Ata gjithashtu fillojnë ta pinë atë.
- Mitra e një gruaje zgjerohet në përmasën e një shalqiri në tremujorin e tretë.
- Lindja e një djali mund të rrisë rrezikun e nënës për sëmundje autoimune dhe harresë.
- Një në çdo 2000-3000 bebe lindin me një dhëmb. Ky dhëmb është zakonisht shumë i lëvizshëm, pasi ka strukturë të dobët rrënje.
- Një grua mund të mbetet shtatzënë gjatë kohës që është tashmë shtatzënë. Ekzistojnë 10 raste kur kjo gjë ka ndodhur. Megjithatë, një ekspert shprehet se kjo është shumë e rrallë dhe se nuk duhet të përbëjë shqetësim.
- Fëmija fillon të prodhojë jashtëqitje që në javën e 21, por e nxjerr atë vetëm pas lindjes.
- Kur një grua është afër fundit të shtatzënisë, placenta e saj prodhon më shumë estrogjen nga sa prodhon ajo e një gruaje jo-shtatzënë në tre vjet.
- Ndryshimet hormonale mund të bëjnë që një gruaje shtatzënë t’i shkëlqejnë flokët ose t’i rritet volumi.
- Së fundmi, një grua lindi një fëmijë 6.8 kilogramë. Ky fëmijë nuk hyri në librin e rekordeve për peshën më të madhe, pasi këtë rekord e mban një fëmijë 10.4 kilogramë i lindur në vitin 1879.
- Shumicës së grave shtatzëna u dalin në fytyrë njolla të errëta, e njohur si ‘maska’ e fytyrës së shtatzënisë. Në shumicën e rasteve ngjyra e lëkurës i kthehet asaj të paralindjes, por jo gjithmonë.
- Rritja e qarkullimit të gjakut gjatë shtatzënisë shkakton gjakderdhje nga hundët ose goja. /Shqip
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn